钦定古今图书集成/明伦汇编/氏族典/第025卷 > 冯衢
## 钦定古今图书集成/明伦汇编/氏族典/第025卷 > 冯衢

按《万姓统谱》：衢字遂亨，乌程人。嘉靖间以岁贡授巢
县训导。为人质直刚方，见人有过即面正之，无瞻前
顾后之虑。有同僚徐姓者，指甲太长，即取刀剪之。有
门生张姓者，衣袖太宽，即取刀裁之。上司闻之，以其
能正风俗，称赏不已，奖励语曰：“裁徐同僚长指甲。”以
其不近人情，去张门生大衣袖，以其暴殄天物。致仕
归。有司敦请“乡饮”，力辞，寿八十三而终。